CELEX: 62018TN0163
Language: da
Date: 2018-03-08 00:00:00
Title: Sag T-163/18: Sag anlagt den 8. marts 2018 — Amisi Kumba mod Rådet

7.5.2018   
            
            
               DA
            
            
               Den Europæiske Unions Tidende
            
            
               C 161/60
            
         Sag anlagt den 8. marts 2018 — Amisi Kumba mod Rådet
   (Sag T-163/18)
   (2018/C 161/71)
   Processprog: fransk
   
      Parter
   
   
      Sagsøger: Gabriel Amisi Kumba (Kinshasa, Den Demokratiske Republik Congo) (ved advokaterne T. Bontinck, P. De Wolf, M. Forgeois og A. Guillerme)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets afgørelse (FUSP) 2017/2282 af 11. december 2017 om ændring af afgørelse 2010/788/FUSP om restriktive foranstaltninger over for Den Demokratiske Republik Congo annulleres, for så vidt som den fastholder sagsøgeren som nr. 2 i bilag II til afgørelse 2010/788/FUSP og som nr. 2 i bilag Ia til forordning (EF) nr. 1183/2005.
            
         
               —
            
            
               Det fastslås, at bestemmelserne i artikel 3, stk. 2, litra b), i afgørelse 2010/788/FUSP, som ændret ved afgørelse 2016/2231/FUSP, og artikel 2b, stk. 1, litra b), i forordning (EF) nr. 1183/2005, er ulovlige.
            
         
               —
            
            
               Rådet tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1.
            
            
               Første anbringende vedrørende tilsidesættelse af retten til forsvar, herunder en tilsidesættelse af begrundelsespligten med henblik på at begrunde foranstaltningerne og sikre en effektiv retsbeskyttelse, og tilsidesættelse af retten til at blive hørt.
            
         
               2.
            
            
               Andet anbringende vedrørende et åbenbart urigtigt skøn hvad angår sagsøgerens involvering i handlinger, der udgør alvorlige krænkelser af menneskerettighederne i Den Demokratiske Republik Congo.
            
         
               3.
            
            
               Tredje anbringende vedrørende tilsidesættelse af retten til privatlivets fred, ejendomsretten og proportionalitetsprincippet.
            
         
               4.
            
            
               Fjerde anbringende vedrørende ulovligheden af bestemmelserne i artikel 3, stk. 2, litra b), i Rådets afgørelse 2010/788/FUSP af 20. december 2010 om restriktive foranstaltninger over for Den Demokratiske Republik Congo og om ophævelse af fælles holdning 2008/369/FUSP (EUT 2010, L 336, s. 30), som ændret ved Rådets afgørelse (FUSP) 2016/2231 af 12. december 2016 om ændring af afgørelse 2010/788/FUSP om restriktive foranstaltninger over for Den Demokratiske Republik Congo (EUT 2016, L 336I, s. 7), og artikel 2b, stk. 1, litra b), i Rådets forordning (EF) nr. 1183/2005 af 18. juli 2005 om indførelse af visse specifikke restriktive foranstaltninger mod personer, der bryder våbenembargoen over for Den Demokratiske Republik Congo (EUT 2005, L 193, s. 1).